CELEX: 62017TN0784
Language: et
Date: 2017-12-04 00:00:00
Title: Kohtuasi T-784/17: 4. detsembril 2017 esitatud hagi – Strabag Belgium versus parlament

29.1.2018   
            
            
               ET
            
            
               Euroopa Liidu Teataja
            
            
               C 32/43
            
         4. detsembril 2017 esitatud hagi – Strabag Belgium versus parlament
   (Kohtuasi T-784/17)
   (2018/C 032/57)
   Kohtumenetluse keel: prantsuse
   
      Pooled
   
   
      Hageja: Strabag Belgium (Antwerpen, Belgia) (esindajad: advokaadid M. Schoups, K. Lemmens ja M. Lahbib)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tunnistada käesolev tühistamisnõue vastuvõetavaks ja põhjendatuks;
            
         sellest tulenevalt:
   
               —
            
            
               tühistada (i) Euroopa Parlamendi teadmata kuupäevaga otsus lükata tagasi Strabag Belgiumi pakkumus seoses hankega, mille ese on Brüsselis asuvate Euroopa Parlamendi hoonete parandustööde peatöövõtja raamleping (hange nr 06/D20/2017/M036), otsus, mis tehti teatavaks 24. novembri 2017. aasta kirjas, ning (ii) Euroopa Parlamendi teadmata kuupäevaga otsus sõlmida hankeleping, mille ese on Brüsselis asuvate Euroopa Parlamendi hoonete parandustööde peatöövõtja raamleping (hange nr 06/D20/2017/M036), viie muu pakkujaga kui Strabag Belgium, ning
            
         
               —
            
            
               rahuldada Strabag Belgiumi nõue, et esitataks järgmised dokumendid:
               
                           —
                        
                        
                           hanketoimiku dokumendid, milles on tehtud märge parlamendi ja pakkujate vaheliste kontaktide kohta põhjendamatult madalate hindade küsimuses vastavalt komisjoni 30. oktoobri 2015. aasta delegeeritud määruse (EL) nr 2015/2462, mis käsitleb Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju, artikli 160 lõikele 3;
                        
                     
                           —
                        
                        
                           teadmata kuupäevaga otsus sõlmida hankeleping viie muu pakkujaga ning mitte valida Strabag Belgiumi pakkumust;
                        
                     
                           —
                        
                        
                           pakkumuste hindamise aruanne;
                        
                     
         
               —
            
            
               mõista parlamendilt välja kõik menetlusega seotud kohtukulud, sealhulgas menetluskulud.
            
         
      Väited ja peamised argumendid
   
   Hagi põhjendamiseks esitab hageja üheainsa väite, et rikutud on:
   
               (i)
            
            
               Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT 2012, L 298, lk 1), muudetud Euroopa Parlamendi ja nõukogu 28. oktoobri 2015. aasta määrusega (EL, Euratom) nr 2015/1929 (ELT 2015, L 286, lk 1), artikli 110 lõiget 5, mis näeb ette, et komisjonile antakse õigus võtta kooskõlas artikliga 210 vastu delegeeritud õigusakte hindamiskriteeriumide, sealhulgas majanduslikult soodsaima pakkumise täpsustamiseks;
            
         
               (ii)
            
            
               artiklit 151, muudetud komisjoni 30. oktoobri 2015. aasta delegeeritud määrusega (EL) 2015/2462, millega muudetakse delegeeritud määrust (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT 2015, L 342, lk 7), ning millega sätestatakse põhjendamatult madalate pakkumuste suhtes kohaldatavad eeskirjad;
            
         
               (iii)
            
            
               määruse (EL, Euratom) nr 966/2012 artiklit 102, millega nähakse ette läbipaistvuse, proportsionaalsuse, võrdse kohtlemise ja diskrimineerimiskeelu üldpõhimõtted hankemenetluste valdkonnas.